cyanic-selkie/wikianc huggingface dataset:
Tablå (duo)
Tommy Olsen
Tommy Olsen (født 1974) er oppvokst i Honningsvåg, men er nå bosatt i Larvik. Til daglig jobber han som grafisk designer. I Tablå er han komponist, arrangør, musiker og vokalist.
Løkplanter
Løkplanter er karplanter i ordenen Asparagales som har løk, en næringslagrende og beksyttende fortykning av grunnblad nederst på stengelen. Løken bærer frøemnet, lagrer næring for, og beskytter det nye skuddet. Løkplantene er ingen naturlig gruppe, men finnes innenfor ulike familier av karplanter. De mest kjente er løkfamilien og liljefamilien, men det finnes også flere. Løkplantene er vanligvis 2- eller flerårige, og de er enfrøbladete planter (blomsterplanter).
Sammen med orkidefamilien, sverdliljefamilien og aspargesfamilien utgjør løkplantene ordenen Asparagales.
Store Kamøya
Store Kamøya er ei øy i Nordkapp kommune i Troms og Finnmark. Store Kamøya ligger like øst for fiskeværet Kamøyvær på Magerøya.
Isabelle Inghilleri
Isabelle Inghilleris arbeider handler i hovedsak om menneskenes anstrengte forhold til natur og omgivelser. Hennes videokunst og malerier viser ofte dyr i samspill med arkitektur, for eksempel konstruerte, ukomfortable og isolerte miljøer som dyrehager og museumsutstillinger, samt scener fra dyrehold generelt.
MS «Utgar»
M/S «Utgar» er et motorskip bygget i 1981 for Øygarden-Sotra Rutelag. Skipet gikk i rutefart for HSD Sjø. Senere overtatt at TIDE med rutefart mellom Knappskog og Geitanger - syd i Hjeltefjorden, Deretter ble båten solgt til Auctor Bergen AS / Bergen Båtskole og bygget om til skolefartöy, med klasserom ombord. Samtidig ble båtens lengde redusert til 14,83 meter.
Vektorrom
Et vektorrom eller et lineært rom er i matematikken en struktur med en mengde av elementer kalt vektorer og en tilhørende mengde av skalarer, sammen med operasjoner som gjør at vektorene kan skaleres og adderes. Operasjonene er ikke definert eksplisitt, men gjennom et sett av aksiomer som beskriver egenskaper til operasjonene. Skalarene er vanligvis reelle eller komplekse tall, men kan mer generelt være elementer i en kropp. Vektorrom er basert på en abstraksjon av egenskaper fra geometri, og gjør at vektoregenskapene kan generaliseres til høyere dimensjoner og mange typer elementer. Mange viktige matematiske resultater kan utledes for samtlige vektorrom ved å basere utledningen kun på de definerte aksiomene.
Fra plangeometri og romlig geometri er det kjent at to geometriske vektorer kan skaleres og adderes, slik som vist i planet på figuren til høyre. Vektorrommet har to operasjoner, kalt vektoraddisjon og skalarmultiplikasjon, som generaliserer egenskapene til romlige vektorer. Elementene i et vektorrom kan adderes og skaleres, og resultatet vil også være inneholdt i vektorrommet. Denne egenskapen omtales som at rommet er lukket under vektoraddisjon og skalarmultiplikasjon. Linearitetsegenskapene til vektoraddisjonen er også svært viktige, og vektorrom er sentrale i studiet av lineær algebra og i funksjonalanalyse.
Ut fra definisjonen av vektorrom kan ett og samme matematiske resultat vise seg å være gyldig for tilsynelatende ulike objekter som funksjoner og matriser, fordi begge disse typene objekter er elementer av vektorrom. Vektorrom er dermed en abstraksjon som gjør en i stand til å studere mange ulike matematiske objekter ut fra et sett av felles egenskaper.
Et vektorrom inneholder generelt ingen definisjon av nærhet, lengde eller vinkel, og vektorrommet kan dermed brukes til å studere egenskaper som ikke avhenger disse begrepene. Det er imidlertid mulig å utvide definisjonen av vektorrom til også å inneholde et lengdemål, kalt en norm, og et vinkelmål, kalt et indreprodukt.
Dimensjonen til et vektorrom er løst sagt lik antall uavhengige «retninger» i rommet. Dimensjonen kan være endelig eller uendelig. Dimensjonen er lik antall basisvektorer i rommet. For eksempel vil mengden av alle vektorer med tre reelle koordinater (x,y,z) kunne defineres som et tredimensjonalt vektorrom, med en passende definisjon av addisjon og skalarmultiplikasjon. Mengden av alle kontinuerlige funksjoner kan defineres som et uendeligdimensjonalt vektorrom (et funksjonsrom).
Formell definisjon
Et vektorrom er en mengde V av vektorer sammen med en tilhørende kropp K med skalarer. I vektorrommet er det definert to operasjoner kalt vektoraddisjon og skalarmultiplikasjon, slik at for alle vektorer u og v og skalarer a og b, så er også lineærkombinasjonen (au + bv) et element i V. For vektoraddisjonen gjelder de følgende aksiomene:
For skalarmultiplikasjonen gjelder følgende aksiomer:
Aksiomet kalt Multiplikasjon gir en sammenheng mellom skalarmultiplikasjon og multiplikasjon i K, og dette må ikke forveksles med assosiativitet.
Notasjon
Vektorer skrives ofte i fet skrift, slik som vist over. Dersom typen objekt går fram av sammenhengen vil en ofte skrive både skalarer og vektorer med samme typesetting, som i skalarproduktet (ku). I håndskrift brukes ofte en strek under eller over bokstaven for å markere en vektor. Formen der en vektor skrives som en bokstav med pil over \vec v er kanskje mest vanlig i fysikk.
Vanlig addisjonssymbol brukes både for vektoraddisjon og addisjonen av skalarer, selv om dette er to ulike operasjoner, definert i to forskjellige mengder. For likhet mellom vektorer brukes i dag det vanlige likhetstegnet =, men historisk har en rekke ulike symboler vært brukt, blant annet #, \equiv og \bumpeq.
Et vektorrom V med en mengde skalarer K uttrykkes gjerne i kortform som vektorrommet «V over K». Skalarene er vanligvis reelle eller komplekse tall. Et vektorrom med reelle skalarer kalles et reelt vektorrom. Likedan har et komplekst vektorrom komplekse skalarer og et rasjonalt vektromrom har rasjonale tall. Dersom en ønsker å presisere at skalarobjektene er i en kropp K, kan en bruke skriveformen K-vektorrom.
Grunnleggende egenskaper
Definisjonen av vektoraddisjon og skalarmultiplikasjon medfører at rommet er lukket med hensyn på disse operasjonene.
Subtraksjon av to vektorer defineres umiddelbart fra vektoraddisjon og skalarmultiplikasjon, ved
Et vektorrom er en abelsk gruppe med hensyn på vektoraddisjon. I en slik gruppe er den definerte operasjonen kommutativ.
Det første distributivitetsaksiomet betyr at multiplikasjon med elementer i kroppen K opererer som en gruppeendomorfi, og de resterende aksiomene impliserer at kroppstrukturen til K og ringstrukturen til endomorfisme-ringen End(V) er kompatible.[Trenger forklaring og referanse]
Alternative definisjoner
I litteraturen blir definisjonen av vektorrom presentert på flere ulike måter, der grunnleggende konsekvenser blir tatt som forutsetninger, og omvendt. For eksempel kan operasjonene i K presiseres med aksiomer, med egenskapen at disse utgjør en kropp som en avledet konsekvens.[Trenger referanse]
Med terminologi fra abstrakt algebra kan vektorrom defineres som en matematisk struktur sammensatt av en abelsk gruppe V, en kropp K og en ringhomomorfi K → End(V). Gitt en skalarmultiplikasjon som over, så eksisterer det en ringhomomorfi ξ : K→ End(V) gitt ved ξ(α)(u) := αu. En ringhomomorfi ξ : K→ End(V) definerer en skalarmultiplikasjon ved αu := ξ(α)(u).
Koordinatrom
Et koordinatrom er et vektorrom med endelig dimensjon der vektorene er n-tupler eller koordinatvektorer på formen (u1,u2,... ,un). Hver komponent u i kalles en koordinat og tilhører en kropp K. Addisjon av to koordinatvektorer er definert ved å summere koordinat for koordinat:
Multiplikasjon med en skalar k som også tilhører kroppen K, er definert ved å multiplisere hver koordinat med skalaren:
Dette koordinatrommet er n-dimensjonalt og betegnes som Kn. I det enkleste tilfellet med bare én koordinat, blir kroppen K er et vektorrom over seg selv.
Michael Denner
Michael Denner (født 5. november 1958) er en dansk heavy metal-gitarist.
Vektorrom
Koordinatrom
Mest vanlig er koordinatrom som er definert ved kroppen R av reelle tall eller kroppen C med komplekse tall. Disse danner i seg selv endimensjonale vektorrom. De tilsvarende koordinatrommene med dimensjon n betegnes som Rn og Cn.
Michael Denner
Han er mest kjent fra bandene Mercyful Fate og King Diamond, men har også vært gjest i bandene Furious Trauma, Jack Cracker og Notre Dame. Denner er inspirert av artistene Ulrich Roth, Michael Schenker og Ollie Halsall.
Vektorrom
Matriser
Mengden av alle (n × m)-matriser utgjør et vektorrom ved å bruke definisjonen av matriseoperasjonene addisjon og skalarmultiplikasjon. Dimensjonen til vektorrommet er lik produktet nm.
Nullvektorrommet
Nullvektorrommet er et vektorrom som består av bare ett element, kalt 0 = (0,0,0, ..., 0) sammen med operasjonene
Kontinuerlige funksjoner
Vektorrommet C1 er definert som mengden av alle kontinuerlige reelle funksjoner definert på hele R. Vektoraddisjon og skalarmultiplikasjon er definert som
Dette vektorrommet har uendelig dimensjon.
Polynom
Mengden Pn av polynom av grad mindre eller lik (n - 1), definert på et lukket intervall [a,b], er et vektorrom med dimensjon n. Et element i dette vektorrommet kan skrives på formen
Vektoraddisjon og skalarmultiplikasjon er definert som i det forrige eksempelet.
Naturlige tall
Mengden av naturlige tall er ikke et vektorrom, da mengden ikke inneholde inverselement. Alle naturlige tall er positive.
Lineær uavhengighet
En mengde av vektorer er lineært uavhengige dersom det ikke er mulig å uttrykke en vilkårlig vektor i mengden som en lineærkombinasjon av de andre. Dersom vi er en vektor i mengden kan en alternativt uttrykke dette som at ligningen
medfører at alle skalarverdiene αi er lik null.
Basis og dimensjon
Det vil alltid eksistere mange alternative basiser for et vektorrom. Ulike valg fører til forskjellige koordinatsystem. Dersom antallet vektorer i en basis er endelig, så vil alle alternative basiser ha samme antall vektorer, og antallet vektorer i en basis kalles dimensjonen til rommet.
Dersom et vektorrom med dimensjon n har basisvektorene a1, a2, .... an, så kan en vilkårlig vektor u i rommet skrives på formen
der u1, u2,... un er et sett av skalarer. Disse skalarene kalles koordinatene eller komponentene til vektoren u med hensyn på den valgte basisen. Vektorene  e1 = (1,0,0),  e2 = (0,1,0) og  e3 = (0,0,1) er en spesiell basis for vektorrommet R3 som har tre dimensjoner. En vilkårlig vektor v = (v1,v2,v3) kan da skrives som. Denne basisen kalles ofte standardbasisen for R3. Den danner et kartesisk koordinatsystem og med kartesiske vektorkomponenter. Tilsvarende kartesiske koordinatsystem finnes for Rn.
Underrom og undermengder
I et vektorrom kan en definere en rekke undermengder eller delmengder:
Underrom
Et underrom er et vektorrom som er en delmengde av et annet vektorrom, og der operasjonene vektoraddisjon og skalarmultiplikasjon er felles. En nødvendig forutsetning for at en mengde W skal være et underrom av et vektorrom V er at W inneholder nullelementet i V. I tillegg må W være lukket under vektoraddisjonen og skalarmultiplikasjonen.
Alle underrom vil ha minst to underrom, nemmelig nullvektorrommet og vektorrommet selv. Alle andre underrom enn disse to kalles ekte underrom.
I vektorrommet R3 vil ethvert plan gjennom origo være et underrom. Vektorer i planet kan skaleres og adderes, men vil fortsatt ligge i planet.
Definerer en vektorrommet Pn som mengden av alle polynom av grad mindre eller lik n-1, så vil Pi være et underrom av Pj når i < j.
For en lineær transformasjon T(x) mellom to vektorrom V og W vil nullrommet til transformasjonen være et underrom i V. Nullrommet er mengden av alle vektorer i V som avbildes inn på nullelementet i W. Dette må ikke forveksles med nullvektorrommet.
Konvekse mengder
I en konveks mengde i et reelt vektorrom er enhver vektor på linjesegmentet mellom to vektorer i mengden også inneholdt i mengden. Dersom u og v er to vektorer i mengden S, så er S er konveks dersom
Ethvert underrom er konveks, men en konveks mengde trenger ikke være et vektorrom. Mengden av alle vektorer i R3 med positive koordinater er konveks, men er ikke et vektorrom.
Kjegler
En kjegle i et vektorrom er en undermengde S som har egenskapen at dersom vektoren u ligger i S, så ligger også skalarproduktet ku i S for all k ≥ 0. En kjegle som også er en konveks mengde kalles en konveks kjegle.
Affine underrom
La W være et underrom av vektorrommet V og la v0 være en vektor i V. Mengden av vektorer
er da et affint underrom i V. Begrepene affin mangfoldighet og lineær mangfoldighet blir også brukt. Et affint underrom vil generelt ikke være et vektorrom, da det ikke inneholder nullelement.
Planet { (x,y,z) | x + y + z = 3 } er et eksempel på et affint underrom i R3. Det følger definisjonen over ved å velge v0 = (1,1,1) og W = { (x,y,z) | x + y + z = 0 }. I dette tilfellet er det affine underrommet ikke et vektorrom.
Isomorfe vektorrom
To vektorrom er isomorfe dersom det eksisterer en bijektiv lineær transformasjon mellom de to vektorrommene. To isomorfe vektorrom har samme struktur: Elementene i de to vektorrommene kan være forskjellige, men egenskapene til vektorrommene er ellers like.
Reelle endeligdimensjonale vektorrom er isomorfe dersom de har samme dimensjon. Det vil si at alle n-dimensjonale reelle vektorrom er isomorfe med Rn.   Tilsvarende gjelder for komplekse vektorrom. For eksempel vil vektorrommet Rn være isomorft med vektorrommet av polynom Pn.
Vektorrommet av komplekse tall C = { x + iy } er isomorft med mengden av reelle ordnede par (x,y). Vektoraddisjon og skalarmultiplikasjon er de samme i de to rommene.
Normerte vektorrom
Vektorrom som er definert med en norm kalles et normert vektorrom. Normen er et lengdemål for vektorer, som gjør at det er mulig å snakke om lengder og avstander i vektorrommet. Normen innfører både en metrikk og en topologi i vektorrommet. Med et definert avstandsmål er det også mulig å introdusere begreper som kontinuitet og  konvergens i rommet.
Et normert vektorrom er komplett dersom en hver Cauchyfølge av vektorer har en grenseverdi som også er en vektor i rommet. Et komplett normert vektorrom kalles et Banachrom, oppkalt etter den polske matematikeren Stefan Banach (1892-1945).
Indreproduktrom
Fra indreproduktet følger det en naturlig definert norm, slik at indreproduktrom også er normerte vektorrom. Et komplett indreproduktrom kalles et Hilbertrom, oppkalt etter en tysk matematiker David Hilbert (1862-1943). Fra definisjonen følger det umiddelbart at alle Hilbertrom også er Bannachrom. Dersom indreproduktrommet ikke er komplett kalles det et pre-Hilbertrom.
Generalisering
En modul er en matematisk struktur der vektoraddisjonen og skalarmultiplikasjonen oppfyller samme aksiomer som i et vektorrom, men der skalarene er elementer i en ring. Siden enhver kropp er en ring, så vil ethvert vektorrom være en modul. Det eksisterer imidlertid moduler som ikke er vektorrom.
Historie
Teori for vektorrom vokste ut fra studiet av analytisk geometri og introduksjonen av koordinater i planet og det tredimensjonale rommet. Den franske matematikeren René Descartes (1596-1650) regnes som opphavsmannen til analytisk geometri, sammen med landsmannen Pierre de Fermat (1601-1665). I 1636 publiserte Descartes verket La Geométrie, der han drøfter koblingen mellom geometri og algebra. Fermat sirkulerte samme år et manuskript som også drøfter emner i analytisk geometri, men dette manuskriptet ble først publisert etter Fermats død.
Den analytiske geometrien ble generaliserte til høyere dimensjoner av engelskmannen Arthur Caley (1821-1895). Ved hjelp av determinanter generaliserte han ligninger for linjer og plan til n dimensjoner.
Ett år etter at Caley hadde publisert det første arbeidet på geometri i høyere dimensjon, i 1844, ga den tyske matematikeren Hermann Grassmann (1809-1877) ut verket Die Lineale Ausdehnungslehre, ein neuer Zweig der Mathematik, der han forsøker å bygge en vektoranalyse for høyere dimensjoner. Grassmann hevdet at når geometri var gitt en algebraisk form, så er det ikke noe spesielt ved det tredimensjonale rommet, sammenlignet med et vilkårlig n-dimensjonalt rom. Antall dimensjoner kan også være uendelig. Arbeidet til Grassmann møtte imidlertid ikke særlig forståelse i samtiden.
Den første formuleringen av aksiomene for et vektorrom ble gitt av italieneren Giuseppe Peano (1858-1932), som i 1888 i prinsippet definerte et reelt vektorrom.
David Hilbert (1862-1943) var professor i matematikk i Göttingen og arbeidet mye med å gjøre matematikk aksiomatisk, det vil si bygge opp teori fra et grunnleggende sett av aksiomer. Under arbeid med differensial- og intergralligninger rundt 1909 innførte han begrepet «Euklidsk rom» for det som senere ble omdøpt til Hilbert-rom. Ytterligere formalisering av vektorrom ble innført av Stefan Banach (1892-1945), en av grunnleggerne av moderne funksjonalanalyse.
Sykkelvei
Sykkelvei er en egen vei beregnet for syklister. Sykkelveier er i første rekke anlagt i og omkring store byer i land hvor myndighetene, nasjonale eller lokale, har satset spesielt for å legge til rette for bruk av sykkel, særlig til arbeidsreiser.
I Norge er det få eksempler på sykkelveier; det vanlige er at syklende og gående sammen henvises til en gang- og sykkelvei. Imidlertid har man flere steder valgt å dele slike gang- og sykkelveier i separate gang- og sykkelveier, såkalte sykkelvei med fortau.
Stella Maris
Stella Maris er en skulpturgruppe/installasjon av den norske kunstneren Steinar Christensen som er plassert i sjøkanten i bygda Skutvik i Hamarøy. Verket ble avduket i 1994, og er en del av Skulpturlandskap Nordland.
Sykkelvei
For å kalles sykkelvei må veien være separat fra andre typer trafikanter, motoriserte såvel som mer myke trafikanter, fotgjengere. Motoriserte sykler kan tillates på en sykkelvei. En sykkelvei skiller seg fra et sykkelfelt ved at sistnevnte er et separat kjørefelt i veibanen for syklister.
Stella Maris
Skulpturen består av seks elementer:
Sykkelvei
Traséer
En sykkelvei kan ha trafikk i begge retninger og kan være delt med midtlinje i to felt, ett i hver retning. Sykkelveien kan følge en vanlig vei for motorisert trafikk, atskilt ved en kantstein, parkeringsplasser, en grønn sone eller sykkelveien kan være trukket som en egen trasé gjennom landskapet. I flere tilfelle er traséer etter nedlagte jernbaner anvendt som sykkelveitraséer.
Jon Ivar Nesset
Jon Ivar Nesset (født 16. februar 1994) er en norsk bueskytter. Han bor i Ørje i Marker i Østfold.
Stella Maris
Verket ble innviet under Hamsundagene 1994 av forfatteren Kim Småge som det åttende i skulpturlandskapsprosjektet. Verket kostet 300 000 kroner, hvorav ca. 50 000 kroner ble betalt av Hamarøy kommune.
Travemünde
Travemünde er en bydel i hansastad Lübeck i Schleswig-Holstein i Tyskland, ved munningen av elva Trave. Travemünde har tilhørt byen Lübeck siden 1226.
Sykkelvei
Traséer
Begrepet sykkelvei anvendes også om spesielle veitraséer som anses å egne seg bedre til sykling enn andre alternative ruter, vanligvis på grunn av mindre biltrafikk og naturskjønne omgivelser, selv om ikke traséen er eksklusivt forbeholdt syklister.
Jon Ivar Nesset
Han har vunnet to NM-gull og 10 NM-medaljer siden 2013.
Travemünde
Lübecks havn ligger i Travemünde. Fra Skandinavienkai går det ferger til Trelleborg og Malmö i Sverige, Helsingfors i Finland og Liepāja i Latvia. Fra 1963 til 1990 var det også fergeforbindelse til Gedser i Danmark. Fergeterminalen har direkte forbindelse til veinettet gjennom Bundesstraße 75.
Sykkelvei
Traséer
Nederland og Danmark er kjent som land der det er lagt spesielt godt til rette for syklister som trafikantgruppe, med et utstrakt sykkelveinett.
Travemünde
I romanen Buddenbrooks har Thomas Mann har beskrevet Travemünde slik det var som badested i det 19. århundre. Edvard Munch og andre malere har funnet motiver på stedet, i kunstmuseet Behnhaus i Lübeck er noen bilder utstilt.
Bárbara Mori
Bárbara Mori  (født som Bárbara Mori Ochoa, den 2. februar 1978 i Montevideo) er en meksikansk-uruguayansk skuespiller, modell og forfatter.
José da Costa Nunes
José da Costa Nunes  (født 15. mars 1880 i Candelaria på Asorene i Portugal, død 29. november 1976 i Roma) var en av Den katolske kirkes kardinaler.
Liv og virke
Han ble i ung alder misjonær i Macao i Kina og ble presteviet der i 1903. Han ble generalvikar av bispedømmet, som også omfattet Portugisisk Timor, og var biskop av Macao 1920–1940. Senere var han erkebiskop av Goa og Damão (med tittel patriark av Østindia) 1940–1953 (patriarktittelen beholdt han imidlertid til sin død).
Han ble kreert til kardinal i 1962 av pave Johannes XXIII, med Santa Prisca som tittelkirke. Han deltok under Annet Vatikankonsil 1962–1965.
Han deltok ved konklavet 1963 som valgte pave Paul VI.
Episkopalgenealogi
Hans episkopalgenealogi var:
Nickelodeon
Nickelodeon Scandinavia
Nickelodeon Scandinavia er en barne-TV-kanal som sendes i Norden. Programmene er det samme som sendes i Storbritannia og USA, som Svampebob Firkant, Big Time Rush, iCarly og Fairly Odd Parents.
Kanalen startet sendinger i 1996 som en del av den analoge Viasat-pakken. Den offisielle lanseringen av kanalen var 1. februar 1997. I utgangspunktet skulle kanalen sende fra 07.00 til 13.00, men et par å senere sendte kanalen fra 06.00 til 18.00. Kanalen startet i Norge med svensk tale, men begynte å dubbe tegnefilmene på norsk raskt etter at Cartoon Network startet sine sendinger på norsk (2001). Live Action-seriene deres fikk derimot bare norsk tekst. Kanalen pleide å være reklamefri og understreke dette i pausene, ulikt konkurrentene.
De fleste tegneserier er delt inn i lokale språk, og separate lydspor er tilgjengelig på satellitt. Live action seriene kringkastes gjerne i dubbet versjon. I juni 2008 ble en egen kanal for Sverige lansert. Nickelodeon Sverige erstattet den Skandinaviske kanalen i hele landet, mens den skandinaviske utgaven fortsatt er tilgjengelig i Danmark, Finland og Norge. Nick Jr. ble lansert i Norge i november 2005. Kanalen fokuserer i dag på live action, hvor kun et fåtall av seriene deres er animerte.
Nicktoons ble lansert i Norge 1. februar 2017. Denne kanalen sender kun tegnefilmer, hvor mesteparten er serier Nickelodeon selv har laget. I starten var mye av kanalen dedikert til deres eldre serier, men dette ble erstattet med nyere serier et halvt år senere.
Animerte ("Nicktoons")
Programmene som sendes på Nickelodeon i Norge nå
Nicktoons (egenproduserte serier):
Tegnefilmer (ikke produsert av Nickelodeon)
Nickelodeon HD
Nickelodeon HD kom til Norge i 30. mars 2015.
Tidligere sendetider
Nickelodeon pleide og ha sendetider fra 05.00-22-00. Per 2020 er sendetiden utvidet.
Kvaløya
Kvaløya (nordsamisk: Sállir) er Fastlands-Norges femte største øy. Hele øya ligger i Tromsø kommune. De største befolkningssentrene er Kvaløysletta, Storelva, Kaldfjord, Brensholmen og Ersfjordbotn, men det er spredt bebyggelse langs kysten over nesten hele øya.
Geografi og geologi
Geografisk er Kvaløya nesten delt i tre av fjordene Ersfjorden og Kaldfjorden. Store deler av øya er fjellandskap. Det høyeste fjellet er Store Blåmann, 1044 moh.
På øyene nord for Tromsø finnes tonalitt og tonalittisk gneis som består av plagioklas og kvarts og tilhører TTG-gruppen. De eldste bergartene er 2880 millioner år gamle, og dette området er spesielt ved at bergartene er lite påvirket av metamorfose og de har altså unngått den kaledonske fjellkjedefoldning.
Langs nordsiden av Ersfjorden finnes den opptil 1800 millioner år gamle Ersfjordgranitten. Dette er en arkeisk dypbergart som sannsynligvis er en vestlig forlengelse av tilsvarende mer metamorfe bergarter i Finnmark.
Historie
For rundt 10 000 år siden kom de første menneskene til dette området. Kjent er blant annet «Helleristningene på Skavberget». Når det, i gamle dager, kom ny bosetning, kom de reisende langs kysten og bosatte seg da ofte på de ytterste nesen, holmene og øyene. Dette for å være så nært fiskefeltene som mulig. På 600-tallet begynte det gro frem en spredt bebyggelse i Troms. Fra 1100–1200 tallet har det blitt funnet rester av gamle gammer og kirker på øyene utenfor Kvaløya. Fra 1500-1600-tallet var det mange plasser på yttersiden av Kvaløya som var befolket. Når så folketellingene tar til på 1600-tallet ser man mer nøyaktig størrelsen på de ulike gårdene. Etter at fiskeflåten begynte å bli motorisert ble de mest værutsatte bygdene på øyene og på yttersiden av Kvaløya fraflyttet. Folk bosatte seg lengre inn i fjordene, Kaldfjorden, Kattfjorden og Ersfjorden. Mange andre plasser rundt hele øya ble også større og spesielt innersiden, mot øst, Kvaløysletta, fikk en stor befolkningsøkning fra 1970-årene, da det ble bru til Tromsøya.
2000-tallet
Kvaløysletta har for lengst vokst sammen med byen Tromsø og er 1. januar 2016 en bydel med 8 556 innbyggere. Kvaløya har ut på 2000-tallet blitt veldig populært, både på grunn av sine fjell og alle muligheter de gir, men også hvalsafari og nordlysturismen har øket kraftig på øya. Dette har også skapt en del arbeidsplasser.
Frank Eriksen (musiker)
Frank Eriksen (født 22. januar 1961 i Sola) er en norsk gitarist og sanger. Han er mest kjent som den ene halvdelen av duoen Eriksen som han utgjør sammen med søsteren Rita Eriksen.
Han er dessuten medlem av det irskinspirerte bandet The Tramps.
Jóannes Eidesgaard
Jóannes Dan Eidesgaard (født 19. april 1951 på Tvøroyri) er en færøysk sosialdemokratisk politiker. Han ledet Færøyenes sosialdemokratiske parti, Javnaðarflokkurin, fra 1996 til 2011. Han satt som regjeringssjef (lagmann) i to koalisjonsregjeringer fra 2004 til 2008.
Eidesgaard var innvalgt på Lagtinget fra Suðuroy fra 1990 til 2011. Han gikk inn i regjeringen som helse-, sosial- og arbeidsminister i 1991 og finansminister i 1994. I kjølvannet av den færøyske bankkrisen ble Eidesgaard valgt til formann i Javnaðarflokkurin i 1996. Fra 1998 til 2001 var han medlem av det danske Folketinget. Fra 2008 til 2011 var han Færøyenes finansminister. Han gikk deretter ut av politikken.
Eidesgaard er folkeskolelærer av yrke. Etter at han gikk ut av politikken, har han vært formann i Færøyenes Røde Kors og styremedlem i realkredittinstituttet for den færøyske skipsflåten.
Masfjorden
Masfjorden er en kommune i Vestland. Den grenser i nordvest mot Gulen, i nordøst mot Høyanger, i øst mot Modalen og i sør mot Alver.
Jóannes Eidesgaard
Familie og yrke
Han vokste opp på Tvøroyri, der faren Erling Eidesgaard var lærer og kommunepolitiker, og moren Jona (født Magnussen) var husmor. Han gikk folkeskolen på Tvøroyri, så statsgymnaset i Rungsted i Danmark og Føroya Læraraskúli i Tórshavn. Han fikk deretter en stilling som folkeskolelærer på Tvøroyri.
Tidlig politisk arbeid
Han var medlem av kommunestyret i Tvøroyrar kommuna fra 1980 til 2000. Tvøroyri er en sosialdemokratisk bastion på Færøyene. I 1990 stilte han for første gang som kandidat til Lagtinget fra Suðuroy og ble valgt inn.
På denne tiden førte stor gjeldsbelastning og fallende fiskepriser til konkurser i fiskerinæringen og bankvesenet. Bankkrisen på Færøyene førte til spenninger i forholdet til Danmark.
I 1991 ble Eidesgaard minister for sosial-, helse- og arbeidsmarkedsspørsmål i Atli Dams sjette regjering. Atli Dam gikk av i 1993 og ble avløst av Marita Petersen. Eidesgaard fortsatte med samme saksansvar. Marita Petersens regjering måtte gå av etter et valgnederlag i juli 1994. Javnaðarflokkurin ble halvert. Eidesgaards personlige stemmetall på Suðuroy økte og ble betegnet som et tillitsvotum. Petersen måtte vike for Edmund Joensen fra Sambandsflokkurin som statsminister, og Eidesgaard ble finans- og økonomiminister samt visestatsminister i den nye koalisjonsregjeringen. Med dette hadde han blitt partiets ledende politiker etter tre år.
I 1995 utfordret han Petersen om formannsvervet i Javnaðarflokkurin, men tapte voteringen på landsmøtet. I mars 1996 trådte Petersen til side for Eidesgaard, som ble enstemmig valgt til formann. Sommeren det året trakk Eidesgaard og flertallet i lagtingsgruppen støtten til Joensens regjering. Med hjelp fra Fólkaflokkurin dannet Joensen en ny regjering, mens Eidesgaard gikk tilbake til Lagtinget som leder for den sosialdemokratiske lagtingsgruppen.
Folketingsmedlem 1998–2001
Ved folketingsvalget i 1998 fikk Javnaðarflokkurin 176 flere stemmer enn Sambandsflokkurin og vant det ene av Færøyenes to folketingsmandater. Det andre folketingsmandatet fra Færøyene gikk til Fólkaflokkurin. Dette ble forstått som et protestvalg mot Danmarks innblanding i Færøyenes indre forhold etter bankkrisen. Eidesgaard ventet ikke å få flest personstemmer på listen, som også hadde Atli Dam og Marita Petersen blant kandidatene.
Mandatfordelingen på Færøyene avgjorde hele folketingsvalget. Mens Sambandsflokkurin er assosiert med det danske Venstre, er Javnaðarflokkurin assosiert med Socialdemokratiet. Jóannes Eidesgaard sikret flertall for at Poul Nyrup Rasmussen kunne fortsette som Danmarks statsminister. I en meningsmåling svarte 9 % av de færøyske velgerne at de ønsket Poul Nyrup Rasmussen som statsminister, mens 50 % ønsket Uffe Ellemann-Jensen.
Da det skulle velges formann i Folketinget, ville Eidesgaard ikke støtte sosialdemokratenes kandidat Birte Weiss. Valget ble uavgjort og måtte avgjøres ved loddtrekning, som Ivar Hansen fra Venstre vant. Om stemmegivningen uttalte Eidesgaard at «færøyingene ikke blander seg inn i styringen av Danmark. Da bør heller ikke danskene gjøre slikt på Færøyene, og derfor bør Hjemmestyreloven reforhandles.»
Han støttet heller ikke Nyrup Rasmussens skattereform, «pinsepakken», før Færøyene hadde fått en «rimelig erstatning» for sitt tap i saken om Føroya Banki.
Færøyenes statsminister 2004–2008
Lagtingsvalget i 2004 gav et svært godt resultat til Javnaðarflokkurin. Eidesgaard klarte å samle en danskvennlig koalisjon bestående av Javnaðarflokkurin, Fólkaflokkurin og Sambandsflokkurin, og den 3. februar 2004 var Jóannes Eidesgaards første regjering et faktum. Foruten Eidesgaard var Javnaðarflokkurin representert ved sosial- og helseminister Hans Pauli Strøm. Selv påtok han seg ansvaret for utenrikspolitikken. Regjeringen var tidlig enig om at økonomisk vekst og stabilitet var viktigere enn en eventuell løsrivelse fra Danmark, og regjeringen gikk inn for flere privatiseringer. Særlig så Eidesgaard det som essensielt å modernisere fiskeflåten for å kunne møte konkurransen fra lavkostland.
Da Eidesgaard tiltrådte som statsminister, var det fortsatt et budsjettunderskudd på 300 millioner danske kroner samt 150 nye millioner kroner i avdrag på gjeld til Danmark. Han holdt fast ved sitt standpunkt om «velferd fremfor løsrivelse» gjennom hele statsministerperioden, men mente at drivverdige oljeforekomster på færøysk sokkel kunne være løsningen på budsjettunderskudd og vedvarende skepsis til løsrivelse.
Bortsett fra finanspolitikken la regjeringen også særlig innsats i arbeids- og velferdsetaten (ALS) og en pensjonsreform.
Fámjinserklæringen
Eidesgaard underskrev Fámjinserklæringen sammen med Per Stig Møller den 25. mars 2005. Erklæringen tok for seg det utenrikspolitiske samarbeidet mellom Færøyene og Danmark, og gav Færøyene større muligheter på dette feltet. Den påfølgende Overtagelsesloven samme år åpnet muligheten for at de færøyske myndighetene kan overta samtlige saker og saksområder, bortsett fra statsforfatningen, statsborgerskap, Høyesterett, utenriks-, sikkerhets- og forsvarspolitikk samt valuta- og pengepolitikk.
Det ble åpnet for at Færøyene på sikt kunne etablere ambassader i utlandet, for å erstatte stedlige representasjoner. Lokaliseringene av de ulike representasjonene skapte også debatt i Eidesgaards regjeringstid, da Danmark krevde at den færøyske representasjonen på Island skulle være i den danske ambassaden i Reykjavík. Færøyingenes kraftige reaksjoner gjorde at kontorene til slutt ble liggende adskilt.
Øvrige internasjonale avtaler
Den 2. september 2005 underskrev Eidesgaard og Islands utenriksminister, Davíð Oddsson, en avtale om tollfri adgang til de to landenes markeder. Samme høst fikk Færøyene en ny tollavtale med EU, etter fem års forhandlinger. Med dette kunne fiskeindustrien på Færøyene tollfritt foredle utenlandsk fisk.
Eidesgaard er motstander av færøysk EU-medlemskap, men ønsket som regjeringssjef å utvide samarbeidet med EU til områder som forskning, utdannelse, kultur og sivil luftfart. Han så det også som «en prioritet å inkludere Færøyene i Europas fire friheter». I 2005/2006 påbegynte regjeringen en prosess med sikte på færøysk EFTA-medlemskap. Færøyene ble assosiert medlem av FNs organisasjon for ernæring og landbruk (FAO).
Nye regjeringspartnere
I forkant av lagtingsvalget i 2008 ble det klart at Eidesgaard og Javnaðarflokkurin ikke ville videreføre den eksisterende regjeringskoalisjonen. De gikk dermed i samtaler med sosialistiske Tjóðveldi og sentrumspartiene Sjálvstýrisflokkurin og Miðflokkurin. Særlig Tjóðveldi og Sjálvstýrisflokkurin kom med krav om at en eventuell ny regjering måtte ha en klar selvstyreprofil, i motsetning til den foregåendes passive innstilling. Dette skapte tvil innad i Javnaðarflokkurin, og Eidesgaard hadde så sent som i desember 2007 sagt at han satte «velferd fremfor løsrivelse». Dette kravet ble allikevel innfridd, men spørsmålet om hvem som skulle bli ny statsminister lå fortsatt helt åpent. Derfor ble Tjóðveldis Høgni Hoydal og Eidesgaard valgkampens argeste konkurrenter, og Kringvarp Føroya sendte i etterkant den todelte dokumentaren Fimm dagar fyri valið, som belyste nettopp denne striden.
I valgkampen lagde Javnaðarflokkurin en personorientert valgkampfilm om Eidesgaard, der man belyste hans person, hverdag og visjoner som statsminister. Denne skilte seg ut fra de øvrige partienes filmer, som fokuserte på partienes politikk og hovedsaker. Den nye koalisjonen vant etterhvert valget, og Jóannes Eidesgaard ble statsminister, selv om Hoydal hadde flere personstemmer og stemmer på sitt parti. I Jóannes Eidesgaards andre regjering fikk Eidesgaard selskap av partifellene Hans Pauli Strøm og Helena Dam á Neystabø.
Regjeringens kanskje viktigste resultat i løpet av dens korte levetid, var opptakten til en folkeavstemning om en ny færøysk grunnlov.
Finansminister og fratreden
Grunnet interne stridigheter, med en krangel om kontorlokaler som utløsende årsak, trakk Tjóðveldi seg ut av regjeringen den 15. september 2008, og forårsaket dermed en regjeringskrise. Eidesgaard måtte på nytt søke støtte fra Sambandsflokkurin og Fólkaflokkurin. Sambandsflokkurin ønsket, som største parti, statsministerposten. Eidesgaard og Javnaðarflokkurin stilte på sin side ikke noe slikt krav, og den 26. september ble Kaj Leo Johannesens første regjering utnevnt.
Da finanskrisen slo inn for fullt på Island vinteren 2008/2009, var Eidesgaard raskt ute med å få Lagtinget til å akseptere en låneavtale til Island. Hans forslag om et rentefritt lån på mer enn 330 millioner kroner til Island fikk Lagtingets enstemmige tilslutning. «Vi vet hva det vil si å ikke ha kredittverdighet noe sted i vanskelige tider. Jeg er sikker på at Island ville gjort det samme for Færøyene i en liknende situasjon,» kommenterte Eidesgaard, med hentydning til den færøyske finanskrisen i 1990-årene. Låneavtalen ble underskrevet den 18. november, og Eidesgaard uttalte at «det er fint å kunne gi en hjelpende hånd; er det noen som vet hva en krise betyr for et land så er det vi.»
Spesielt den verdensomspennende finanskrisen førte til behov for reduksjoner av offentlige budsjetter. Nedgang i økonomien, særlig innen fiskerisektoren, gjorde at Eidesgaard i desember 2008 estimerte Færøyenes budsjettunderskudd for 2009 til ca. 570 millioner danske kroner. Javnaðarflokkurin fikk svake resultater på meningsmålingene, og på lederplass etterlyste Sosialurin en fornyelse av partiet. Eidesgaard spekulerte samtidig åpent i om regjeringsdeltagelsen og ansvaret for nedskjæringene skadet partiets omdømme. I februar 2011 bad han seg fritatt fra vervene som finansminister og partiformann, men ble sittende på Lagtinget det siste halvåret av valgperioden. Aksel V. Johannesen tok hans plass på et ekstraordinært landsmøte i mars samme år. Eidesgaard var fåmælt om de planene han måtte ha for fremtiden.
Utmerkelser
Eidesgaard ble utnevnt til storridder med stjerne av Den islandske falkeorden i 2007, for aktivt å ha styrket samarbeidet mellom islendinger og færøyinger.
Alexander Siddig
Siddig El Fadil (født 21. november 1965 i Sudan) er en engelsk skuespiller, som også er kjent som Alexander Siddig. Han er mest kjent for å ha spilt doktor Julian Bashir i TV-serien Star Trek: Deep Space Nine og prins Nasir Al-Subaai i filmen Syriana (2005). Han spiller også i TV-serien Game of Thrones.
Biografi
Siddig El Tahir El Fadil El Siddig Abderahman Mohammed Ahmed Abdel Karim El Mahdi ble født i Sudan, men har tilbrakt mesteparten av livet sitt i England. Han ble tidligere kreditert som Siddig El Fadil. Han forandret navnet sitt til Alexander Siddig på begynnelsen av den fjerde sesongen av Deep Space Nine fordi folk visstnok hadde problemer med å uttale navnet hans. Han har gjort fremstående opptredener i Reign of Fire og Kingdom of Heaven. I 2003 hadde han en gjesterolle som en algerisk hemmelig agent på sporet av islamistiske ekstremister i Nest of Angels, en kontroversiell episode av TV-serien Spooks. I 2005 spilte Siddig den kritikerroste rollen som prins Nasir i Syriana, sammen med George Clooney og Matt Damon.
Rollene han har spilt har krevd at han har måttet snakke mange forskjellige aksenter: En engelsk received pronunciation-aksent (Deep Space Nine), cockney (Reign of Fire), en algerisk aksent (Spooks) og andre.
Siddig giftet seg med medskuespiller Nana Visitor i 1997. De fikk en sønn, Django El Tahir El Siddig, i 1996. I 2001 skilte de seg.
Siddigs mor er engelsk og faren er sudanesisk. Siddig beskriver seg selv som et medlem av den muslimske tro. Han er nevø av skuespilleren Malcolm McDowell og onkelen på farssiden var den tidligere sudanske statsministeren Sadiq al Mahdi.
Réduit
Réduiten i en befestning betegner en «siste skanse», en innretning av forsyninger, befestninger, forsvarsvåpen og dekning som gjør det mulig for forsvarerne å overleve og holde ut et angrep eller beleiring lengst mulig. Et citadell er et eksempel på réduiten i en klassisk befestning.
Réduit national Ridotto nazionale Бастионная система укреплений Nacionalna pregrada
Etneelva
Etneelva er ei elv i Etne kommune i Hordaland (Vestland fylke) og hovedelva i Etnevassdraget. Den dannes ved samløpet av Nordelva og Sørelva, og renner derfra mot vest til munningen i Etnefjorden. Selve Etneelva er bare 3,33 kilometer lang, mens hele vassdraget har en lengde på 37,9 km regnet fra øverste kilde. Nedbørfeltet er på 252,52 km² og middelvannføringen ved munningen er 23,35 m³/s.
Etnevassdraget
Vassdraget består av to deler, Nordelva fra Stordalen og Sørelva fra Litledalen, hvorav Nordelva er den største. Hovedvannstrengen i vassdraget har utspring fra et lite vatn ved Vinjakvelvnuten på fjellplatået mellom Åkrafjorden og Sauda. Derfra renner Stordalselva mot vest ned til Stordalsvatnet. Fra vestenden av vatnet fortsetter Nordelva ned til samløpet med Sørelva, som har utspring fra fjellområdene sør for hoveddalføret.
Denne lista viser de største elvene i vassdraget. Hver linje inneholder elvas navn og hvor den munner ut. Sideelver er innrykket i forhold til hovedelva.
Etnevassdraget ble vernet mot kraftutbygging i Verneplan IV for vassdrag i 1993.
Litledalsgreinen av vassdraget ble allerede tidlig på 1900-tallet utbygd til kraftproduksjon i Hardeland og Litledalen kraftverker.
KOffice
KOffice er en kontorprogramvarepakke for skrivebordsmiljøet K Desktop Environment (KDE). Alle komponentene i pakken har blitt utgitt under en fri programvare-lisens. Siste versjonen av KOffice er versjon 2.3.1, som ble utgitt 19. januar 2011.
Tradisjonelt sett har KOffice-programmene først og fremst blitt utviklet for frie Unix-baserte operativsystemer, men fra og med KOffice 2 er et av målene også å støtte proprietære systemer som Microsoft Windows og Mac OS X. KOffice blir derfor iblant mange sett på som en kommende lettvektig konkurrent mot markedslederne Microsoft Office og OpenOffice.
KOffice har støtte for OpenDocument-formatet.
KOffice-komponenter
KOffice består av følgende komponenter:
KOffice har importfiltre for noen av filformatene til andre kontorpakker. KOffice gis ut separat fra KDE-utgivelser.
Terry Farrell
Theresa Lee «Terry» Farrell (født 19. november 1963 i Cedar Rapids i Iowa) er en amerikansk skuespillerinne, som er mest kjent for å ha spilt i Star Trek: Deep Space Nine og Becker.
Bakgrunn
Theresa ble født til Edwin Francis Farrell Jr. og Kay-Carol Christine Bendickson og vokste opp i Cedar Rapids i Iowa. Senere giftet moren seg med David W. Grussendorf, som adopterte Terry og søsteren Christine. Før hun begynte som modell, spilte hun en julealv i et lite kjøpesenter i Cedar Rapids. I 1978, da hun var 15 år gammel, forlot hun hjembyen sin for å bo en sommer i Mexico by som en utvekslingsstudent. Det gjorde at hun ble glad i store byer så da hun gikk nest siste året på high school, sendte hun inn bildet sitt til Elite Model Management i New York City. Rett etterpå, da hun var 16, ble hun innkalt til NYC og innen to dager skrev hun en kontrakt med bladet Mademoiselle.
Etter 18 måneder som modell, begynte Farrell å studere skuespillkunst med Kate McGregor Stewart, mens hun fremdeles jobbet som modell på si. Hennes første store roller var i den kortvarige TV-serien Paper Dolls (1983), hvor hun spilte en modell og i filmen Back to School med Rodney Dangerfield. Våren 1989 begynte hun å studere skuespillkunst med Stella Adler og opptrådte i flere gjesteroller i blant annet Quantum Leap og The Cosby Show. I 1992 spilte hun Cat i den andre piloten av den amerikanske versjonen av Red Dwarf. Den ble ikke plukket opp som en serie og det går rykter om at Farrell ikke vil diskutere rollen fordi hun ikke fikk betalt for den. Et år senere fikk hun en av hovedrollene i Star Trek: Deep Space Nine.
Farrell spilte kapteinløytnant Jadzia Dax, som bærer på en 300 år gammel symbiont og som deler dets minner og kunnskaper fra symbiontens tidligere seks verter. Hun valgte å slutte i serien etter seks år og ikke skrive en ny kontrakt for den sjuende, og siste, sesongen.
Etter Deep Space Nine fikk Farrell rollen som kafé-eieren Reggie i Becker. Hun spilte i den serien i fire år. Produsentene valgte da å erstatte henne med Nancy Travis.
Farrell bor i Pennsylvania sammen med ektemannen Brian Baker, som er en tidligere talsmann for Sprint Nextel og skuespiller, og deres barn.
Asteroiden 26734 Terryfarrell, som ble oppdaget i 2001, fikk hennes navn av William Kwong Yu Yeung, som oppdaget den.
Farrell har også gitt stemme til androiden Six of One for en uavhengig produksjon kalt Tripping the Rift. Den ble til en serie, men Farrell har ikke gitt stemme til noen av episodene i serien.
Natalia Oreiro
Natalia Oreiro (født som Natalia Marisa Oreiro Iglesias, den 19. mai 1977 i Montevideo) er en argentinsk-uruguayansk skuespiller, modell og sanger.
Tromsø Storm
Tromsø Storm er Norges nordligste eliteklubb i basketball. Klubben spiller sine kamper i Tromsøhallen i Tromsø, en arena med kapasitet til ca. 2500 tilskuere.
Tromsø Storm har spilt i BLNO siden den norske ligaen offisielt ble endret i 2000. Før dette spilte klubben i norsk eliteserie under navnet Tromsø Basketball Klubb (TBBK). TBBK vant sluttspillet i eliteserien i 1997 og tapte finalespillet i 1998. Klubben har ikke klart å gjenta dette de siste 10 år.
Historisk har Tromsø Storm plassert seg midt på eller under midten på tabellen, men i de siste par sesongene har laget vunnet seriemesterskapet i 2006/2007-sesongen og vant bronsemedaljer i 2007/2008-sesongen. På tross av dette har klubben ikke klart å komme til sluttspillfinalene.
Tromsø Storm har gjennom alle år vært en av de to klubbene i ligaen med høyest tilskuertall, med et foreløpig høydepunkt i den siste grunnspillkampen i sesongen 2006/2007 da en fullstappet arena så laget slå erkerival Harstad Vikings i sesongens aller siste grunnspillkamp, noe som ledet klubben til toppen av tabellen og kronet laget som seriemester.
Spillerstall
''Siste oppdatering: 6. januar 2020''
Ana Drev
Ana Drev (født 6. august 1985 i Šmartno ob Paki) er en slovensk alpinist.
Hun debuterte i verdenscupen i alpint 27. oktober 2001, og hennes beste verdenscup-plassering er en andreplass i storslalåm fra 2016.
Drev deltok i Vinter-OL 2006 og 2010. I 2010 oppnådde hun en 19.-plass i storslalåm som beste resultat.
Thomas Benjamin Cooray
Thomas Benjamin Cooray (født 28. desember 1901 i Periyamulla Negombo på Ceylon, nå Sri Lanka, død 29. oktober 1988 i Tewatta Ragama) var en av Den katolske kirkes kardinaler.
Liv og virke
Han var erkebiskop av Colombo 1947–1976. Han deltok under Annet Vatikankonsil 1962–1965. Han ble kreert til kardinal i 1965 av pave Paul VI. Han deltok ved konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
Episkopalgenealogi
Hans episkopalgenealogi er:
Émile Torchebœuf
Émile Torchebœuf (1876–1950) var en fransk friidrettsutøver som deltok i de olympiske leker 1900 i Paris.
Torchebœuf kom på tredjeplass i lengde uten tilløp under OL 1900 i Paris med et hopp på 3,03 meter. Ray Ewry fra USA vant med 3,21 som var ny olympisk reord foran sin landsmann Irving Baxter med 3,13.
Norvald Strand
Norvald Karsten Strand (født 14. april 1920 i Oslo, død 1. juli 1988 i Kongsvinger) var en norsk ordfører (Ap) og rådmann.
Strand vokste opp på Nor i Brandval, hvor faren Adolf var stasjonsmester. I 1938 fikk han jobb som kontorist i Brandval kommune. Etter utbruddet av andre verdenskrig rømte han til Sverige, og kom i 1944 til Isle of Man, og reiste videre til Skottland. I november 1944 ble han som meldem av 2. Bergkompani satt i land i Murmansk, og var under kommando av russiske styrker med på frigjøringen av Finnmark.
Etter krigen gikk Strand tilbake til jobben i Brandval kommune, der han etter hvert ble kontorsjef og likningssjef. Han var gift med Svanhild og sammen fikk de barna Tove Strand (gift Gerhardsen) og Sjur Strand.